Asia C‑180/15

Borealis AB ym.

vastaan

Naturvårdsverket

(Nacka Tingsrätt – Mark- och miljödomstolenin esittämä ennakkoratkaisupyyntö)

”Ennakkoratkaisupyyntö — Kasvihuonekaasujen päästöoikeuksien kaupan järjestelmä Euroopan unionissa — Direktiivi 2003/87/EY — 10 a artikla — Menetelmä, joka koskee päästöoikeuksien jakamista maksutta — Yhtenäisen monialaisen korjauskertoimen laskeminen — Päätös 2013/448/EU — 4 artikla — Liite II — Pätevyys — Tuotteen vertailuarvon määritteleminen kuumalle metallille — Päätös 2011/278/EU — Liite I — Pätevyys — 3 artiklan c alakohta — 7 artikla — 10 artiklan 1 3 kohta ja 8 kohta — Liite IV — Päästöoikeuksien jakaminen maksutta lämmön kulutusta ja vientiä varten — Yksityisiin kotitalouksiin viety mitattavissa oleva lämpö — Päästöjen kaksinkertaista laskentaa ja päästöoikeuksien päällekkäistä jakamista koskeva kielto”

Tiivistelmä – Unionin tuomioistuimen tuomio (kuudes jaosto) 8.9.2016

Ks. tuomion teksti. (ks. 32 ja 56 kohta)

Ks. tuomion teksti. (ks. 33–41 kohta ja tuomiolauselman 1 kohta)

Ks. tuomion teksti. (ks. 45–50 kohta ja tuomiolauselman 2 kohta)

Ks. tuomion teksti. (ks. 51–53 kohta ja tuomiolauselman 3 kohta)

Ks. tuomion teksti. (ks. 54 kohta ja tuomiolauselman 4 kohta)

Kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87, sellaisena kuin se on muutettuna direktiivillä 2009/29, 10 a artiklaa ja päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta direktiivin 2003/87 10 a artiklan mukaisesti annetun päätöksen 2011/278 10 artiklan 1–3 ja 8 kohtaa on tulkittava siten, että niissä sallitaan se, että päällekkäisen jakamisen välttämiseksi kasvihuonekaasujen päästöoikeuksia ei jaeta lämmön vertailuarvon piiriin kuuluvalle laitoksen osalle silloin, kun kyseinen laitoksen osa vie yksityisiin kotitalouksiin lämpöä, jonka se on ottanut talteen polttoaineen vertailuarvon piiriin kuuluvalta laitoksen osalta. Tämä tulkinta seuraa päästöjen kaksinkertaista laskentaa ja päästöoikeuksien päällekkäistä jakamista koskevasta kiellosta, joka on esteenä sille, että lämmön tuotantoon liittyvät päästöt otetaan huomioon kaksi kertaa eli jaettaessa päästöoikeuksia maksutta yhtäältä laitokselle, joka tuottaa kyseisen lämmön, ja toisaalta laitokselle, joka kuluttaa sen tai vie sen. Koska polttoaineen vertailuarvon piiriin kuuluvan laitoksen osan viemä lämpö ei kuulu lämmön vertailuarvon piiriin kuuluvan laitoksen osan historiallisen toiminnan piiriin, näin ollen viimeksi mainitun laitoksen osan historiallisia mediaanipäästöjä ei voida määrittää kyseisen lämmön tuotantoon liittyvien päästöjen perusteella. Näin ollen ei voida sulkea pois sitä, että päästöjen kaksinkertaista laskentaa koskevan kiellon täytäntöön paneminen voi johtaa siihen, että kansallinen viranomainen, joka on toimivaltainen jakamaan päästöoikeuksia, ei jaa päästöoikeuksia yksityisiin kotitalouksiin vietyä lämpöä varten. (ks. 78–80 kohta ja tuomiolauselman 5 kohta)

Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta direktiivin 2003/87 10 a artiklan mukaisesti annetun päätöksen 2011/278 10 artiklan 8 kohtaa on tulkittava siten, että se on esteenä sille, että toiminnanharjoittajalle jaetaan maksuttomia kasvihuonekaasujen päästöoikeuksia lämmön kulutusta varten lämmön vertailuarvon piiriin kuuluvassa laitoksen osassa, kun kyseinen lämpö on otettu huomioon polttoaineen vertailuarvon piiriin kuuluvassa laitoksen osassa. (ks. 84 kohta ja tuomiolauselman 6 kohta)

Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta direktiivin 2003/87 10 a artiklan mukaisesti annetun päätöksen 2011/278 7 artiklaa ja liitettä IV on tulkittava siten, että niissä sallitaan se, että jäsenvaltio ei ota kyseisissä säännöksissä tarkoitettuja tietoja kerätessään huomioon kaikkia lämmön, jota lämmön vertailuarvon piiriin kuuluva laitoksen osa vie yksityisiin kotitalouksiin, tuotantoon liittyviä päästöjä kaksinkertaisen laskennan välttämiseksi. Lisäksi mainittua artiklaa ja mainittua liitettä on tulkittava siten, että ne eivät ole esteenä sille, että jäsenvaltio mukauttaa kyseisissä säännöksissä tarkoitettuja tietoja kerätessään kyseisen valtion saamia lukuja siten, että kasvihuonekaasupäästöt, jotka ovat peräisin lämmön vertailuarvon piiriin kuuluvan laitoksen osan suorittamasta jätekaasujen polttamisesta, rinnastetaan maakaasun polttamisesta peräisin oleviin kasvihuonekaasupäästöihin siltä osin kuin tuotteen vertailuarvossa otetaan huomioon jätekaasujen tuotantoon liittyvät päästöt. (ks. 92 ja 113 kohta sekä tuomiolauselman 7 ja 9 kohta)

Kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87, sellaisena kuin se on muutettuna direktiivillä 2009/29, 10 a artiklan 1 ja 4 kohtaa ja päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta direktiivin 2003/87 10 a artiklan mukaisesti annetun päätöksen 2011/278 10 artiklan 3 kohtaa on tulkittava siten, että niissä sallitaan se, ettei päästöille, jotka liittyvät mitattavissa olevan lämmön jätekaasuja, jotka kuuman metallin vertailuarvon piiriin kuuluva laitos on aiheuttanut, polttamalla tapahtuvaan tuotantoon, jaeta lisää maksuttomia kasvihuonekaasujen päästöoikeuksia siltä osin kuin lämmön vertailuarvon perusteella määritetty kasvihuonekaasujen päästöoikeuksien määrä on alhaisempi kuin historialliset mediaanipäästöt, jotka liittyvät kyseisen lämmön tuotantoon. Vaikka lämmön vertailuarvon piiriin kuuluvan laitoksen osan suorittama jätekaasujen, jotka kuuman metallin vertailuarvon piiriin kuuluva laitoksen osa on aiheuttanut, polttaminen lämmön tuottamiseksi kaukolämpöverkkoon mahdollistaa päätöksen 2011/278 3 artiklan c alakohdan toisen luetelmakohdan ja 10 artiklan 2 kohdan b alakohdan nojalla päästöoikeuksien maksuttoman jakamisen lämmön vertailuarvon perusteella, tässä yhteydessä on päästöjen kaksinkertaista laskentaa ja jaettavien päästöoikeuksien päällekkäistä jakamista koskevan kiellon vastaista jakaa mainitun päätöksen 10 artiklan 3 kohdan perusteella lisää päästöoikeuksia yksityisiin kotitalouksiin vietyä mitattavissa olevaa lämpöä varten sillä perusteella, että lämmön vertailuarvon perusteella määritetty päästöoikeuksien määrä on alhaisempi kuin historialliset mediaanipäästöt, jotka liittyvät kyseisen lämmön tuotantoon, koska kuuman metallin vertailuarvossa otetaan tosiasiallisesti huomioon jätekaasujen tuotantoon liittyvät päästöt. (ks. 98, 106 ja 107 kohta sekä tuomiolauselman 8 kohta)